Държавен вестник, бр. 53, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  53
МИНИСТЕРСКИ СЪВЕТ
ПОСТАНОВЛЕНИЕ № 134
ОТ 5 ЮЛИ 2010 Г.
за приемане на Методология за определяне 
на финансови корекции, които се прилагат 
спрямо разходите, свързани с изпълнението 
на оперативните програми, съфинансирани 
от структурните инструменти на Европей­
ския съюз, Европейския земеделски фонд за 
развитие на селските райони и Европейския 
фонд за рибарство
МИНИСТЕРСКИЯТ СЪВЕТ
П О С ТА Н О В И :
Член единствен. Приема Методология за 
определяне на финансови корекции, които 
се прилагат спрямо разходите, свързани с 
изпълнението на оперативните програми, съ­
финансирани от структурните инструменти на 
Европейския съюз, Европейския земеделски 
фонд за развитие на селските райони и Евро­
пейския фонд за рибарство и приложения № 1, 
2 и 3 към нея.
Заключителни разпоредби
§ 1. Постановлението се приема на основание 
чл. 7а от Закона за нормативните актове във 
връзка с чл. 98 от Регламент (ЕО) № 1083/2006 
на Съвета относно определянето на общи 
разпоредби за Европейския регионален фонд, 
Европейския социален фонд и Кохезионния фонд 
и за отмяна на Регламент (EO) № 1260/1999.
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
МЕТОДОЛОГИЯ
за определяне на финансови корекции, кои­
то се прилагат спрямо разходите, свързани 
с изпълнението на оперативните програми, 
съфинансирани от структурните инструменти 
на Европейския съюз, Европейския земедел­
ски фонд за развитие на селските райони и 
Европейския фонд за рибарство
Раздел І
Цел и правна рамка
 Чл. 1. (1) С методологията се урежда опре­
делянето на финансовите корекции във връзка 
с отделни или системни нередности, установени 
в операции или оперативни програми, финан­
сирани в Република България със средства от 
Европейския съюз (ЕС), които всяка държава 
членка налага съгласно чл. 98, т. 2 от Регламент 
(ЕО) № 1083/2006 на Съвета относно опреде­
лянето на общи разпоредби за Европейския 
регионален фонд, Европейския социален фонд 
и Кохезионния фонд и за отмяна на Регламент 
(EO) № 1260/1999. 
(2) Целта на финансовите корекции е да се 
възстанови ситуацията, при която 100 на сто 
от разходите, одобрени за съфинансиране от 
структурните инструменти на ЕС, Европейския 
земеделски фонд за развитие на селските ра­
йони и Европейския фонд за рибарство, са в 
съответствие с приложимото национално зако­
нодателство и общностно право в тази област. 
(3) С налагането на финансови корекции се 
цели и подобряване на контрола и намаляване 
случаите на нередности. 
(4) Правната рамка на приложимото наци­
онално законодателство и общностно право по 
ал. 2 е посочена в приложение № 1.
Чл. 2. Целта на методологията е да уста­
нови общите принципи за определянето на 
финансовите корекции, които се прилагат 
при констатиране на нередности, свързани с 
процедурите по:
1. възлагане на обществени поръчки по 
проекти, съфинансирани със средства от Струк­
турните фондове, Кохезионния фонд на ЕС, 
Европейския земеделски фонд за развитие на 
селските райони и Европейския фонд за ри­
барство, за програмния период 2007 – 2013 г.;
2. определяне на изпълнител от страна на бене­
фициенти на договорена безвъзмездна финансова 
помощ от Структурните фондове на ЕС, Програма 
ФАР на ЕС и от Финансовия механизъм на 
Европейското икономическо пространство – за 
случаите, когато бенефициентът не се явява 
възложител на обществена поръчка.
Чл. 3. Методологията се прилага в съот­
ветствие със:
1. принципите, възприети за Кохезионния 
фонд в Решение C/2002/2871 на комисията; 
2. насоките на Европейската комисия за оп­
ределяне на финансовите корекции, които следва 
да се прилагат спрямо разходите, съфинанси­
рани от Структурните фондове и Кохезионния 
фонд, при неспазване на правилата относно 
обществените поръчки (COCOF 07/0037/03).
Раздел ІІ
Обхват
Чл. 4. Методологията се прилага по от­
ношение на нередностите, съставляващи на­
рушения на националното законодателство и 
общностното право. Правната рамка във връзка 
с прилагането на методологията е посочена в 
приложение № 1.
Чл. 5. Нередностите, за които се прилага 
налагане на финансови корекции, са свързани 
с неспазване на следните основни принципи:
1. публичност и прозрачност;
2. свободна и лоялна конкуренция;
3. равнопоставеност и недопускане на дис­
криминация.
Чл. 6. (1) Основните категории нередности, 
съставляващи нарушения на националното зако­
нодателство в областта на обществените поръчки 
(ЗОП, НВМОП), са посочени в приложение 
№ 2, като за тях са посочени препоръчителни 
размери на финансовите корекции.